AJEG mebahase BALI
Duh Dewa Ratu, ape kaden bakat kenehang kantes jani tusing dadi ngidem matene. I busan awainan ngaenang gae di kantore, nek matene nepukin monitor. Kantes jani tusing je matene gen sube asane nagih melod-lod, bayune masih merasa enduk. Apekeh uliang suud madaar ibusan? bise doen. Bes wareg mirib basange. Yen keneh-kenehan tiang, sube lebih teken duang tiban tiang megae di kantore, med be asane negak terus, mekite melali care ugas ibi puan. Yen biin keneh-kenehan, nak mula kene pejalan idupe dadi jelema, nak pada misi jele ngajak melah. Yen ingetin jelene jeg mekita mereren megae pang maan melali doen,hehe..nah keto te malu, kanggoang anggon di satwa doen.
Oh saje tiang dugas ipidan, Galungane ane atiban malunan saget maan tiang melali ke Goa Gajah, sing tawang bayune dugas ento, jeg mekite ilang uli jumah. Pang misi masih kenehe, tiang nyliep melaib nyemak montor lantas ngenggalin pesu uli umahe.
Sing lebihan ken a jam saget sube neked di Gianyar, biin ngaje nganginan jeg sube neked di Goa Gajah. Di Gua Gajah liu pesan tamiu uli dura negara, ade ane mekulit putih ada masih ane makulit barak. Maan masi tiang nyeledetin tamiu Jepang ditu, memih dewa ratu jeg jegeg sajan, sing tawang kal ade gek jepang ane jegeg buka keto, yan dadi baan makeneh dot atine nganggo tunangan,wakakaka..nah kanggoang di satwa doen.
Anggo ngilangin inguh tiang ngincang ditu di Gua Gajah, jeg merasa dadi tamiu masih kenehe. Biin mecelep ke Gua, biin tuun ketukad di samping Gua ento.
Ditu di undage tongos ngalih tukad, nepukin tiang meme ane medagang acung. Tanjenin tiang Aqua, nanging tiang sube ngabe, sing kal meli ape ditu. Kolo ugas to maan tiang ngorto ajak meme ento. SIng tawang angin uli dije, i meme ento ngeraosang padewekanne teken tiang, misi ngeling pasig-sigan. Jeg care panak ne asane tiang, tiang ten bisa nutur dugas to (jani masih sing bise,hehe) nah pang kuala madingehan masih satwan memene ento.
Liu sajan meme ento nyatwanin pari polah panakne, mantune miwah kurenanne. Tiang tusing nawang nak kenken i meme to je mrase akrab ngajak tiang, jeg saget ye nyak nuturin idik padewekan ipune. Takoninne dije tiang magae, dije tiang masekolah lan dije umah tiange. Pang sing jelek asane i meme ento metakon sing sautin, kal orain tiang masih ape pitaken memene ento. Tuturine tiang masi, oraine tiang bagus (GR masih kenehe dugas ento), satwanine tiang pari polah ane becik ngajak rerame ane di jumah. Kanggoang tiang madingehan doen, sambilang makenyem bagus (saget bagus tiang oraine, pang sing pocol oraine bages, hehe).
Yeh sing mrase asane duang jam tiang di Gua gajah, lantas tiang mepamit kan I meme ento, ngorahin kal nugtugin majalan mlali. I meme ento sube melenan gobane, i tuni dugas konden ngorto muane burem asene, sakewale saget sube maan ngorto lantas jeg melahan suba gobane. Nah singtawang masih saget pegantin Ida Hyang Widhi, nuntun tiang ketemu jak I meme ento, apang i meme ento maan nyatwa ngajak tiang. Kuale saja, pang seken sing nawang kal ngorto jak i meme ento.
Nah kanggoang monto malu, matane sube kiyap asene, batere laptope suba kal mikian telah masih, jani kal mesare malu. Bin mani mare kal posting di Blog tiange.
Rahajeng semeng,
01.13 AM, 28-11-2008
Suksma
Posted on 28 November 2008, in Budaya, Pribadi, Umum. Bookmark the permalink. 14 Comments.
-
saget mekesyab bayun tiange maca judul AJeg bali niki Kaden tiang ajeg bali napi? ten uning nika carita bli nurhadi dugas galungane dibi, Tiang madue usul niki, usul sane becik. Tulisan ipune bakta ke percetakaan, sira uning dadiange cerita di buku-buku pelajahan anak SD ring bali. 🙂
Sige said
Om Suastiastu,
Yeh saget sube ada komentar niki, suksma nggih.
Indik tulisan puniki pang kuale bareng masih ane madan ngAJEGan BALIne, kuale kanggoang beloge megandong, tuah bise amone tiang nyarengi Ajeg Bali punika.
Indik usulan Dewa becik banget, nanging kanggoang agen semeton Blogger kemanten, mawinan tiang tan mrasidayang mabahse sane becik.
Inggih suksma Dewa inggih, antuk komentnya.
-
Oh ya sekalian terjemahiin dalam bahasa Inggris juga, Spanyol, Jepang jadi semua negara bisa ngerti deh.. he.. PR nih untuk Bli NUr
Sige said
Emang tukang translate apa? wekeke..yah akan diusahakan Broe.
-
Kaden tiang Napi,Tolih uling judul kaden tiang ajeg Bali Napi? Ngggih beck nike bli pang kantun ajeg bahasa baline 😀
Sige said
Alow Departa, inggih kanggiang wantah amone kawenten nyane..ngiring sareng sami Ajegang Bali antuk mebahasa Bali..Suksma De..
-
Om Swastiastu,
matur suksma, kendel kenehe mamaca tulisan niki, jeg seru asane mablogan cepok-cepok ngangge basa bali, yen ngangge basa rujak, lalah dados bloge, ehehhe
Sige said
Om Suastiastu
Suksma sampun simpang ring gubuk tiang. Yeh, dados ten wenten alamat blog bli Jer? yen dados tunas tiang, yen wenten , dagingin alamat Blog ragene, pang dados tiang mlali merika.
Indik mebahasa rujak utawi bahasa campur, yen anggen pasikian tiang nak becik punika. Lan medagang rujak ring Blogge,hahaha..
Suksma
-
inggih, titiyang wawu makeneh ngae blog niki, yen sampun wenten jeg kal dagingin tiang alamatne,hehe uruk2in nyen tiang ngih? pang luwung masi blog tiange,hehe
suksma.
Sige said
Sampunan nae ngeraos kenten, tiang nak kantun mlajah masi.
Nggih yen sampun wenten Blogne sambatin je tiang, tiang makeneh memace tulisan Bli Jer.
Suksma
-
keren gati bli…. dumadak baline ajeg
Sige said
Suksma Bli, wantah iseng isengan manyurat..wekeke
Dumadak ajeg bahase Baline.
Suksma
-
Om Swasti Astu
Titiang pinaka manusa bali, tinut pisan yening sampun wenten semeton sane kayun pacang ngewarisin tur ngajegang budaya bali sane sampun keloktah puniki, mogi – mogi wenten malih semeton siwosan sane mituwutin, sampunang takut melajah ngiring sareng – sareng saling dagingin. Kebawos munjuk lungsur antuk para pengelingsire dumun. Sane maduwe kewagedan munjuk ngiring limbakang ring sametone sane kirang. Sapunika taler sane merasa kirang sampunang kimud/kemad nunas ring para wikan.
Ring para semoton sane durung pawikan. titiang ngaturang, sampun wenten situs sane ngamargiang pelestarian budaya bali, irika taler sampun kadagingan program aksara bali. Sane oneng durusang download ring http://www.babadbali.com.
Titiang jagi nyarengin ngelestariang budaya bali seprasida antuk titiang ngemargiang.
Suksma
Om Santih Santih Santih Om
Sige said
Om Suastiasti Bli, suksma sampun mrasidayang ngerauhin Blog tiang puniki. Indik mebahase sane patut lan becik tiang kantun doh, niki wantah bahase gado-gado. Inggih ngiring sareng sami lestarian budaya Bali ne antuk menyurat nganggen bahasa Bali.
Suksma antuk koment lan info nyane
-
wayah ne anak anak bahasa bali di unhi ikip bnapi ihdn niki?? wkwkwkwkwkw tiang ngae tugas bahasa bali bingung nyingakain niki
ban_Latn ban_Latn ban_Latn ban_Latn ban_Latn ban_Latn ban_Latn ban_Latn ind_Latn ban_Latn ltz_Latn ban_Latn eng_Latn unk ban_Latn eng_Latn afr_Latn ban_Latn ban_Latn ban_Latn ban_Latn unk ind_Latn eng_Latn ind_Latn unk ban_Latn eng_Latn ban_Latn unk afr_Latn ban_Latn eng_Latn afr_Latn ban_Latn ban_Latn ban_Latn unk ban_Latn ban_Latn eng_Latn ban_Latn ban_Latn ban_Latn unk ban_Latn eng_Latn ban_Latn ban_Latn ban_Latn unk afr_Latn ban_Latn ban_Latn ban_Latn ban_Latn fur_Latn eng_Latn ban_Latn ban_Latn unk ban_Latn